Rīgā

**APSTIPRINĀTS**

ar 2022. gada 29.aprīļa

Iepirkuma komisijas lēmumu

**GROZĪJUMI**

**slēgta konkursa**

**“Tramvaja infrastruktūras pielāgošana zemās grīdas tramvaja parametriem.**

**11.novembra krastmalas un 13.janvāra ielas krustojums.”**

Identifikācijas Nr.RS/2022/13

**kandidātu atlases nolikumā**

Pamatojoties uz slēgta konkursa “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.” Identifikācijas Nr.RS/2022/13 Iepirkuma komisijas 2022. gada 29.aprīļa lēmumu, izdarīt slēgta konkursa “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums.” Identifikācijas Nr.RS/2022/13 kandidātu atlases nolikumā (turpmāk- nolikums) šādus grozījumus:

1. Grozīt visā nolikuma tekstā vārdus un ciparus “2022. gada 9. maijs plkst. 15.00” attiecīgajā locījumā uz “2022. gada 23. maijs plkst. 14.30” attiecīgajā locījumā.
2. Aizstāt nolikuma 1.2.punktā ciparus “45234126” ar cipariem “45234126-5”.
3. Papildināt nolikumu ar 1.6., 1.7., 1.8., 1.9., 1.10. 1.11. un 1.12. punktu šādā redakcijā:

“1.6. Iepirkuma līgumā plānots paredzēt, ka Pasūtītājs samaksā būvuzņēmējam avansu 10 % (desmit procentu) apmērā no līguma summas, ar nosacījumu, ka būvuzņēmējs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā.

* 1. Iepirkuma līgumā nav plānots paredzēt līguma izpildes garantijas iesniegšana.
	2. Iepirkuma līgumā plānots paredzēt garantijas laiku 3 (gadi) būvobjektam, izņemot ceļu horizontālo apzīmējumu, un 2 (divi) gadi uzklātajam ceļa horizontālajam apzīmējumam no objekta pieņemšanas ekspluatācijā, kā arī plānots paredzēt, ka uz 5% no izpildīto darbu maksājuma summas būvuzņēmējs uz garantijas termiņu pēc akta par objekta pieņemšanu ekspluatācijā parakstīšanas izsniedz bankas garantiju vai apdrošināšanas sabiedrības polisi, garantijas laikā radušos defektu novēršanai.
	3. Iepirkuma līgumā plānots paredzēt, ka samaksa par faktiski padarīto darbu tiks veikta 1 (vienu) reizi mēnesī, atbilstoši iepirkuma līgumā paredzētajām cenām, veicot ieturējumu no ikmēneša maksājuma proporcionāli izmaksātajam avansam, kā arī papildus ieturot 10% (desmit procentus).
	4. Iepirkuma līgumā plānots paredzēt, ka līguma izpildes laikā ir pieļaujama cenu korekcija šādos gadījumos:
		1. var tikt koriģētas cenas, kuras Būvuzņēmējs ir norādījis konkursa otrajā kārtā iesniegtajos Darbu daudzumu un izmaksu sarakstos pie izmaksām, kas saistītas ar darba samaksu, ja tiek grozīts Būvniecības nozares ģenerālvienošanā, kas stājās spēkā 2019.gada 3.novembrī, noteiktās minimālās darba algas vai stundas likmes apmērs. Šādā gadījumā cenas tiek koriģētas ar nākamo mēnesi pēc Būvniecības nozares ģenerālvienošanās grozījumu stāšanās spēkā un cenas tiek koriģētas procentuāli tādā apjomā, kā ģenerālvienošanā noteikts palielinājums /samazinājums. Puse, kura vēlas veikt cenu korekciju, iesniedz otrai Pusei rakstisku lūgumu, kuram pievieno Būvniecības nozares ģenerālvienošanās attiecīgos grozījumus.
		2. vienu reizi Līguma darbības laikā – 6 (sešus) mēnešus pēc konkursa otrās kārtas piedāvājuma iesniegšanas, vadoties no LR Centrālās statistikas pārvaldes noteiktajiem būvmateriālu (būvizstrādājumu) izmaksu indeksiem (pārmaiņām) iepriekšējā pusgadā (6 mēnešos) var tikt koriģētas cenas, kuras Būvuzņēmējs ir norādījis konkursa otrajā kārtā iesniegtajos Darbu daudzumu un izmaksu sarakstos pie būvmateriālu (būvizstrādājumu) izmaksām. Cenu indeksus (pārmaiņas) nosaka vadoties no iepriekšējā pilnā ceturkšņa pirms konkursa otrās kārtas piedāvājuma iesniegšanas datiem, salīdzinot ar attiecīgu pilno ceturksni pēc pusgada. Puse, kura vēlas veikt cenu korekciju, iesniedz otrai Pusei rakstisku lūgumu, kuram pievieno LR Centrālās statistikas pārvaldes izziņu.
		3. vienu reizi Līguma darbības laikā – 6 (sešus) mēnešus pēc piedāvājuma iesniegšanas var tikt koriģētas cenas, kuras Būvuzņēmējs norādījis konkursa otrajā kārtā iesniegtajos Darbu daudzumu un izmaksu sarakstos pie degvielas izmaksām (sadaļas “Mehānismi” apakšsadaļā “Degviela”). Puse, kura vēlas veikt cenu korekciju, iesniedz otrai Pusei rakstisku lūgumu, kuram pievieno objektīvus pierādījumus par degvielas cenu izmaiņām šajā punktā norādītajā 6 (sešu) mēnešu periodā.
	5. 1.11.2. un 1.11.3.punktā paredzētās cenu korekcijas tiek piemērotas ar nākamo mēnesi, kad pagājuši pilni 6 (seši) mēneši no piedāvājuma iesniegšanas termiņa. 1.11.punktā paredzētās cenu korekcijas tiek piemērotas tikai tad, ja cenu izmaiņas attiecīgajā sadaļā (1.11.1., 1.11.2. vai 1.11.3.punktā paredzētā izmaksu sadaļa) pārsniedz 5 (piecus) procentus.
	6. Puse, kura vēlas veikt cenu korekciju, 1 mēneša laikā no brīža, kad ir iestājušies nolikuma 1.11.1., 1.11.2. vai 1.11.3.punktos norādītie apstākļi, kad var tikt koriģētas cenas, iesniedz otrai Pusei rakstisku lūgumu, pievienojot attiecīgajos nolikuma punktos (1.11.1., 1.11.2. vai 1.11.3.punktos) norādītos dokumentus.
1. Aizstāt nolikuma 10.2.punktā vārdus “ir tiesīgs izslēgt” ar vārdu “izslēdz”.
2. Grozīt nolikuma 12.4.punktu, izsakot to jaunā redakcijā:

“12.4. Kandidāts, vai, ja kandidāts ir apvienība, tad vismaz viens apvienības dalībnieks:

* + 1. ne vairāk kā 7 (septiņos) iepriekšējos gados (kā arī periodā līdz pieteikumu iesniegšanas brīdim) ir veicis apdzīvotas vietas[[1]](#footnote-1) ielu pārbūvi vai izbūvi vismaz 1 (vienā) objektā, ar nosacījumu, ka šajā objektā būvdarbu ietvaros ir veikta tramvaju sliežu ceļu izbūve, pārbūve vai atjaunošana un objekts ir pilnībā pabeigts un nodots ekspluatācijā;
		2. ne vairāk kā 7 (septiņos) iepriekšējos gados (kā arī periodā līdz pieteikumu iesniegšanas brīdim) ir veicis apdzīvotas vietas ielu pārbūvi vai izbūvi vismaz 1 (vienā) objektā, ar nosacījumu, ka šajā objektā būvdarbu ietvaros ir veikta slēgtas lietus ūdens kanalizācijas ar diametru vismaz 200 mm izbūve vai pārbūve un objekts ir pilnībā pabeigts un nodots ekspluatācijā;
		3. ne vairāk kā 7 (septiņos) iepriekšējos gados (kā arī periodā līdz pieteikumu iesniegšanas brīdim) ir veicis apdzīvotas vietas ielu pārbūvi vai izbūvi vismaz 1 (vienā) objektā ar nosacījumu, ka šo būvdarbu ietvaros ir veikta ar luksoforu regulējama krustojuma izbūve vai pārbūve un objekts ir pilnībā pabeigts un nodots ekspluatācijā.

Kandidāta pieredze tiks atzīta par atbilstošu 12.4.punktam arī tad, ja nolikuma 12.4.1.-12.4.3.punktā norādītie būvdarbi būs veikti vienos un tajos pašos objektos (piemēram, nolikuma 12.4.3.punktā norādītie būvdarbi būs veikti objektā, kurā veikti 12.4.2.punktā norādītie būvdarbi).”

1. Aizstāt nolikuma 12.5.1.1. un 12.5.1.2.punktos un 12.5.2.punktā vārdu “”piedāvājumu” ar vārdu “pieteikumu”.
2. Aizstāt nolikuma 12.5.2.punktā ciparus “250” ar cipariem “200”.
3. Grozīt nolikuma 13.3.8.punkta pirmo atkāpi, izsakot to jaunā redakcijā:

“ • kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu kandidāta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Kandidātam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt nolikuma 12.5.1.-12.5.4.punktā norādītos pakalpojumus, un gadījumā, ja ar kandidātu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Kandidāts nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Kandidātam jāiesniedz Pasūtītājam informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.”.

1. Grozīt nolikuma 13.5.punktu, izsakot to jaunā redakcijā:

“13.5. Ja kandidāts vai personālsabiedrības biedrs (ja kandidāts ir personālsabiedrība) atbilst Sabiedrisko pakalpojumu sniedzēju iepirkuma likuma 48.panta pirmās daļas 1.,3.,4.,5.,6., vai 7.punktā vai Sabiedrisko pakalpojumu sniedzēju iepirkuma likuma 48.panta otrās daļas 1.punktā minētajam izslēgšanas gadījumam, kandidāts kopā ar pieteikumu iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.”.

1. Papildināt nolikumu ar 13.6.punktu šādā redakcijā:

“13.6. Ja pretendents ir apvienība, tad katram no apvienības dalībniekiem jāiesniedz visa nolikuma 13.3.1., 13.3.3., 13.3.4..punktā paredzētā informācija. Savukārt, nolikuma 13.3.5., 13.3.6., 13.3.7, 13.3.8.punktā paredzēto informāciju var iesniegt viens vai vairāki no apvienības dalībniekiem atbilstoši šajos punktos noteiktajām prasībām, savukārt, 13.3.2 punktā paredzēto informāciju (vai apliecinājumu) apvienības dalībnieki iesniedz kopā”.

1. Grozīt nolikuma 19.punktu, izslēdzot no tā vārdus “Vienību cenu izmaiņas iepirkuma līguma darbības laikā nav paredzētas”.
2. Grozīt nolikuma 2.pielikuma “IEPIRKUMA PRIEKŠMETA APRAKSTS” III sadaļas 4.punktu, izsakot to jaunā redakcijā:

“4. Būvniecības ieceres ietvaros paredzētas izmaiņas arī sliežu ceļu vertikālajā plānojumā jeb garenprofila pazemināšana, līdz ar to būvdarbu veikšana organizējama ciešā sadarbībā ar saistītā projekta “Priekšizpētes veikšana Eiropas dzelzceļa infrastruktūras Rail Baltica integrēšanai pilsētas centra infrastruktūrā” būvdarbiem (saistītā projekta pasūtītājs – Rīgas domes Pilsētas attīstības departaments) un būvniecības ieceres dokumentācijas “Rail Baltica dzelzceļa infrastruktūras izbūve 1435 mm platuma sliežu ceļiem, posmā no Lāčplēša ielas līdz Jelgavas iela (t.sk. jaunā Dzelzceļa tilta pār Daugavu izbūve) (BP2)” risinājumiem.”

Iepirkumu komisijas priekšsēdētājavietnieksS.Gusevs

1. Šeit un turpmāk - apdzīvotā vieta ir teritorija, kurā dzīvo cilvēki, ir izveidots ielu/ceļu tīkls, izveidota infrastruktūra un kurai piešķirts apdzīvotās vietas statuss attiecīgajā valstī. [↑](#footnote-ref-1)